James S. A. Corey

* Arabat eo droukveskañ gant James Corey, [[Priz Nobel ar Gimiezh]] e [[1990]]</div>

*'James S. A. Corey*' eo [[anv-pluenn]] un daouad skrivagnerien [[stadunanat]], Daniel James Abraham ha Ty Corey Franck, o deus aozet ar steudad [[romant]]où [[skiant-faltazi]] *The Expanse*, ur *space opera* anezhi. Unan eus ar romantoù *Star Wars* zo bet sinet ganto ivez.

Savet eo bet an anv-pluenn diwar anvioù-kreiz D. *James* Abraham ha T. *Corey* Franck, tra m'eo *S. A.* pennlizherennoù anv-bihan merc'h D. Abraham.

== D. Abraham ha T. Franck ==
A-raok ganedigezh «&nbsp;James S. A. Corey&nbsp;», Daniel Abraham, bet ganet e [[Portland (Oregon)|Portland]] ([[Oregon]]) [[1969]], en doa graet berzh gant an 12 levr en doa skrivet war dachenn ar skiant-faltazi, ar [[fantazi]] hag an euzh : gounezet an *International Horror Guild Award* e [[2005]], diuzet evit an *Nebula Award* e [[2006]], ar *World Fantasy Award* e [[2008]] hag an *Hugo Award* er memes bloaz.

E-keit-se, Ty Franck, bet ganet e 1969 ivez met en [[Albuquerque]] ([[New Mexico]]) en tu all d'ar Stadoù-Unanet, ne oa ket chomet arouarek ivez pa oa o skrivañ senariooù evit ar [[skinwel]] ; evit a sell ouzh al lennegezh e oa bet darbarer [[George R. R. Martin]] — ouzhpenn se e oa bet unan eus skrivagnerien ar skipailh a aoz ar stirad skiant-faltazi *Wild Cards* dindan goursell G. R. R. Martin ha Melinda M. Snodgrass.

== *The Expanse* ==
«&nbsp;James S. A. Corey&nbsp;» a voe ganet e [[2011]] pa voe embannet *Leviathan Wakes*, kentañ levr ar steudad *The Expanse* ; diuzet e voe ar romant-se e [[2012]] koulz evit an *Hugo Awards* e rann ar romant gwellañ ha gant al *Locus Awards* e rummad ar gwellañ romant skiant-faltazi.

An aozerien a zivizas kenderc'hel da genlabourat, ha c'hwec'h levr all a skrivjont er steudad *The Expanse*, ar c'hwec'hvet o tont er-maez e [[2017]]. *Abaddon's Gates* ([[2013]]), trede romant ar *space opera*, a c'hounezas ul *Locus Award* e [[2014]]. E [[2017]] e voe diuzet *The Expanse* gant an *Hugo Awards* er rann "Gwellañ steudad", a zeroas ur priz dezhi e [[2020]]. E [[2021]] e voe embannet *Leviathan Falls*, diwezhañ romant *The Expanse*.

== Kenlabourioù all ==
E-keit ha ma skrive James S. A. Corey romantoù hir *The Expanse* ec'h aozas levrioù all berroc'h e-maez ar steudad hogen kenstur ganti. Un istor berr e voe an hini kentañ, *The Butcher of Anderson Station — A Story of The Expanse*, a gont istor Fred Johnson, unan eus tudennoù pennañ *The Expanse* ; e 2011 e voe embannet e stumm ul levrel (ul levr [[elektronik|elekronek]]). Ul levrel all, *Gods of Risk,* a zeuas er-maez e 2012. Er memes bloaz e voe embannet un istor berr anvet *The Drive* en teskad *Edge of Infinity*. Ur romant berr, *The Churn*, a zeuas er-maez e 2014 a-raok oberennoù all, e bed *The Expanse* bepred.

Un istor berr dizalc'h diouzh *The Expanse* a voe embannet e 2013, *A Man Without Honor* ha lakaet en teskad *Old Mars* prientet gant George R. R. Martin. Sinet gant James S. A. Corey ivez e voe ar romant *Honor Among Thieves* e 2014 er steudad *Star Wars*.

E miz Mae [[2018]], Orbit Books a gemennas edo an daouad o skrivañ ur *space opera* all, tri levr ennañ ha distag diouzh hollved *The Expanse*. *The Mercy of God* ([[2024]]) eo kentañ levr an trifezh-se, anvet *The Captive's War*.

== Oberennoù ==
=== *The Expanse* ===
;Romantoù hir
# *Leviathan Wakes* (2011).
# *Caliban's War* (2012).
# *Abaddon's Gate* (2013).
# *Cibola Burn* (2014).
# *Nemesis Games* (2015).
# *Babylon's Ashes* (2016).
# *Persepolis Rising* (2017).
# *Tiamat's Wrath* (2019).
# *Leviathan Falls* (2021).
;Romantoù berr
* *Memory's Legion* (teskad) :
** *The Butcher of Anderson Station* (2011) ;
** *Drive* (2012) ;
** *Gods of Risk* (2012) ;
** *The Churn* (2014) ;
** *The Vital Abyss* (novella, 2015) ;
** *Strange Dogs* (novella, 2017) ;
** *Auberon* (novella, 2019) ;
** *The Sins of Our Fathers* (novella, 2022) ;
* *The Last Flight of the Cassandra* (lakaet er [[c'hoari video]] [[RPG (C'hoari video)|RPG]] *The Expanse: The Role-playing Game*, 2019).

=== *The Captive's War* ===
; Romantoù hir
# *The Mercy of Gods* (2024).
# *The Faith of Beasts* (da zont e miz Ebrel 2026)# (Titl ebet, war skrivañ).
;Romantoù berr
* *Livesuit* (2024)

=== Romantoù all ===
* *Star Wars: Honor Among Thieves* (*Star Wars: Empire and Rebellion*, levrenn 2, 2014).

=== Istorioù berr ===
* *A Man Without Honor"*, en teskad *Old Mars* (2013).
* *Silver and Scarlet*, e *Star Wars Insider* niverenn 148 (2014).
* *The Drones*,  e *Popular Science* (2015).
* *Rates of Change*, en teskad *Meeting Infinity* (2015).
* *The Hunger After You're Fed*, e *Wired* (2016).
* *How It Unfolds*, e *The Far Reaches* niverenn 1 (2023).
* *Judas Iscariot Didn’t Kill Himself: A Story in Fragments*, en teskad *The Last Dangerous Visions* (2024).

== Levrlennadur ==
N'eo ket bet troet *The Expanse* e brezhoneg c'hoazh (miz Meurzh 2026) diwar [[saozneg SUA]].<br>
Gant Les Éditions Actes Sud en [[Arles]] ([[Bouches-du-Rhône]]) ez eo bet embannet ar steudad e galleg,  pajenn enni ( bajenn en embannadurioù saoznek orin).
#*L'Éveil du Léviathan* (troet gant Thierry Arson), 2015 – 704 f. 
#*La Guerre de Caliban* (T. Arson), 2016 – 720 p. 
#*La Porte d'Abaddon* (T. Arson), 2018 – 688 p. 
#*Les Feux de Cibola* (T. Arson), 2019 – 624 f. 
#*Les Jeux de Némésis* (troet gant Yannis Urano), 2020 – 704 f. 
#*Les Cendres de Babylone* (Y. Urano), 2020 – 720 p. 
#*Le Soulèvement de Persépolis* (Y. Urano), 2021 – 704 f. 
#*La Colère de Tiamat* (Y. Urano), 2022 – 672 p. 
#*La Chute du Léviathan* (Y. Urano), 2023 – 656 p. 


== Liammoù diavaez ==

*  [https://catalogue.bnf.fr/rechercher.do?motRecherche=James+S.+A.+Corey&critereRecherche=0&depart=0&facetteModifiee=ok *Catalogue général de la Bibliothèque nationale de France''].

## Notennoù